Úrad vlády SR					   Na rokovanie vlády SR
Sekcia hospodárskej politiky				   dňa 21.8.2002
						                        k číslu: 5817/2002, 5879/2002
                                                                                                    5880/2002, 5881/2002
                                                                                                    5883/2002, 5884/2002
								   k bodu:11,12, 13, 14, 15, 16,

S t a n o v i s k o

k Návrhom na vydanie rozhodnutia o transformácii štátnej príspevkovej organizácie

-	Nemocnica s poliklinikou Veľký Krtíš, Nemocničná 1, Veľký Krtíš,
-	Nemocnica s poliklinikou Nová Baňa, Cintorínska20, Nová Baňa,   
-	Nemocnica s poliklinikou Brezno, Banisko 1, Brezno,
-	Nemocnica s  poliklinikou Medzilaborce, Komenského 134/4, Medzilaborce,
-	Nemocnica s poliklinikou Ilava, Štúrova 3, Ilava,
-	Nemocnica s poliklinikou Piešťany, Winterova 66, Piešťany (Nové znenie)

na neziskovú organizáciu poskytujúcu všeobecne prospešné služby   

I.

Materiály predkladá ministerka pre správu a privatizáciu národného majetku na základe uznesenia vlády SR č. 364/2002 k zoznamu rozpočtových organizácií a príspevkových organizácií navrhnutých na ich premenu na neziskové organizácie poskytujúce všeobecne prospešné služby.

V predložených návrhoch vstupuje do transformácie celý majetok v správe jednotlivých štátnych príspevkových organizácií. Hlavným predmetom činnosti v týchto zdravotníckych zariadeniach je poskytovanie ambulantnej a ústavnej liečebno-preventívnej starostlivosti.

II.

Materiály nie sú predmetom štandardného medzirezortného pripomienkového konania.

III.

Záujemcovia svojimi transformačnými návrhmi splnili, podľa predkladateľa,  všetky predpoklady pre vklad majetku a  vytvorenie neziskovej organizácie. Predmetom vkladu je peňažný vklad a nepeňažný vklad, ktorý predstavuje hodnotu duševného vlastníctva záujemcu stanovenú znaleckým posudkom.

Z procedurálneho a formálneho hľadiska Sekcia hospodárskej politiky Úradu vlády SR k predloženým návrhom nemá pripomienky.

Návrhy neboli predložené na posúdenie Porade ekonomických ministrov.

Odporúčame, aby vláda prijala navrhované uznesenia.

Bratislava  19. 8. 2002